5. ΝΟΜΟΘΕΤ. ΔΙΑΤΑΓΜΑ υπ’ αριθ. 230 της 14/16 Απρ. 1947 Περί ατελείας των εις εκτέλεσιν της από 16 Μαΐου 1946 εν Ουασιγκτώνι υπογραφείσης συμφωνίας, συναπτομένων συμβάσεων επί ακινήτων ή κινητών. Άρθρον 1 1.Συμβάσεις αγοραπωλησίας ακινήτων ανηκόντων εις το Ελληνικόν Δημόσιον ή τρίτους, συναπτόμεναι εις εκτέλεσιν του 6ου όρου της από 16 Μαΐου 1946 εν Ουασιγκτώνι υπογραφείσης συμφωνίας «περί χορηγήσεως εις την Ελληνικήν Κυβέρνησιν πλεονασμάτων Αμερικανικού Στρατού επί πιστώσει μέχρι 10.000.000 δολλαρίων», κυρωθείσης δια του από 24 Ιουν. 1946 Β.Δ. απαλλάσσονται παντός φόρου, τέλους ή δικαιώματος ή κρατήσεως υπέρ του Δημοσίου, των Δήμων και Κοινοτήτων, Ταμείου Νομικών ή υπέρ οιουδήποτε άλλου οργανισμού ή ειδικού Ταμείου οιουδήποτε σκοπού, πλην των συμβολαιογραφικών δικαιωμάτων και των δικαιωμάτων των αμίσθων υποθηκοφυλάκων, άτινα, ανεξαρτήτως του προσώπου του πωλητού, καταβάλλονται υπό του Ελληνικού Δημοσίου, βαρύνουσι δε κατά το ήμισυ αυτό, κατά δε το έτερον  Σελ. 312 ήμισυ την Κυβέρνησιν των Ηνωμένων Πολιτειών της Αμερικής, αγόμενον εις πίστωσιν του Ελληνικού Δημοσίου κατά τους όρους της προμνησθείσης συμφωνίας. 2.Τα υπό της ως άνω παραγράφου 1 οριζόμενα έχουσιν εφαρμογήν και επί των εγγράφων των συμβάσεων αγοράς κινητών ή εκτελέσεως έργων των συναπτομένων εις εκτέλεσιν της αυτής ως άνω συμφωνίας. Η αυτή απαλλαγή χωρεί και επί των δια την εκτέλεσιν των έργων απαιτουμένων κατά νόμον αδειών. Εν πάση περιπτώσει αι ως άνω απαλλαγαί δεν επεκτείνονται επί των οφειλομένων φόρων, τελών, δικαιωμάτων κλπ. υπό των αναλαμβανόντων την εκτέλεσιν των έργων δια τα πραγματοποιούμενα ή τεκμαιρόμενα κέρδη των. 3.Αι διατάξεις της ως άνω παραγράφου 1 έχουσιν εφαρμογήν και επί συμβάσεων αγοραπωλησίας ακινήτων συναφθεισών προ της ισχύος του παρόντος νόμου. 4.Αι διατάξεις των παραγράφων 1 και 2 του παρόντος άρθρου εφαρμόζονται επί των εν αυταίς αναφερομένων συμβάσεων, και όταν καταρτίζονται εις εκτέλεσιν α)των από 25 Σεπτεμβρίου και 4 Οκτωβρίου 1946 εν Ουασιγκτώνι υπογραφεισών συμφωνιών, κυρωθεισών δια του από 7 Δεκεμβρίου 1946 Β.Δ/τος και β)συναφθησομένων τυχόν ετέρων συμφωνιών μεταξύ της Κυβερνήσεως των Ηνωμένων Πολιτειών της Αμερικής και της Ελληνικής Κυβερνήσεως ομοίου περιεχομένου προς την εν παρ. 1 αναφερομένην. Άρθρον 2 1.Επιτρέπεται εις το Δημόσιον, όπως κατ’ εφαρμογήν των εν τω άρθρω 1 του παρόντος Νόμου μνημονευομένων συμφωνιών, εκποιή ακίνητα της ιδιοκτησίας αυτού προς την κυβέρνησιν των Ηνωμένων Πολιτειών της Αμερικής απ’ ευθείας και άνευ δημοπρασίας και αντί τιμήματος οριζομένου δι’ αποφάσεως του Υπουργού των Οικονομικών, δι’ ης ορίζονται και οι λοιποί όροι της εκποιήσεως. 2.Νομικά Πρόσωπα Δημοσίου Δικαίου, Οργανισμοί ή Ιδρύματα, δύνανται να εκποιώσιν ακίνητα της ιδιοκτησίας αυτών προς την Κυβέρνησιν των Ηνωμένων Πολιτειών της Αμερικής ή προς το Ελληνικόν Δημόσιον επί σκοπώ μεταβιβάσεως παρ’ αυτού προς την Κυβέρνησιν των Ηνωμένων Πολιτειών, δι’ απ’ ευθείας συμφωνίας και κατά παρέκκλισιν από των διεπουσών τα Νομικά Πρόσωπα, Οργανισμούς και Ιδρύματα ταύτα διατάξεων. Εις τας περιπτώσεις της παρούσης παραγράφου, αναφερομένας πάντοτε εις την εφαρμογήν των κατά το άρθρον 1 του παρόντος Νόμου συμφωνιών, το τίμημα και οι λοιποί όροι της εκποιήσεως ορίζονται δια συμφωνίας μεταξύ της Διοικήσεως του Νομικού Προσώπου, Οργανισμού ή Ιδρύματος και της Κυβερνήσε27.Ζ.β.4-5 Φορολογικές Απαλλαγές ως των Ηνωμένων Πολιτειών της Αμερικής ή του Ελληνικού Δημοσίου εκπροσωπουμένου υπό του Υπουργού των Οικονομικών. Η παρά του Ελληνικού Δημοσίου μεταβίβασις προς την Κυβέρνησιν των Ηνωμένων Πολιτειών της Αμερικής ακινήτων αγορασθέντων παρ’ αυτού συμφώνως προς τας διατάξεις της παρούσης παραγράφου γίνεται πάντοτε αντί του τιμήματος, όπερ κατεβλήθη δια την αγοράν των εν λόγω ακινήτων. 3.Το άρθρ. 1 του παρόντος νόμου εφαρμόζεται καθ’ όλας αυτού τας διατάξεις και επί των περί ων το παρόν άρθρον περιπτώσεων. Άρθρ.3.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως. 